एचएयू वीसी ने गैर शिक्षक कर्मियों की समस्याएं सुनने के लिए ग्रीवांस कमेटी बनाई
हरियाणाएग्रीकल्चर यूनिवर्सिटी में गैर शिक्षक कर्मचारियों की समस्या को सुनने के लिए कुलपति प्रो. केपी सिंह की ओर से विशेष ग्रीवांस कमेटी का गठन किया गया है। रिसर्च डायरेक्टरेट के एडिशनल डायरेक्टर डॉ. एसएस सिंधू को कमेटी का चेयरमैन बनाया गया है। असिस्टेंट रजिस्ट्रार आरएस सैनी इसके मेंबर सेक्रेटरी होंगे
यूनिवर्सिटी में करीब दो हजार गैरशिक्षक कर्मचारी हैं। अब तक इन कर्मचारियों को अपनी समस्या बताने के लिए केवल गैर शिक्षक कर्मचारी संघ ही एकमात्र मंच था। मगर संघ में राजनीति के चलते कर्मचारियों की समस्याओं का समाधान नहीं हो पाता था। वहीं कुछ कर्मचारी अपनी समस्याओं को लेकर सीधे कुलपति के पास भी पहुंच जाते थे। इसे देखते हुए कुलपति प्रो. केपी सिंह के निर्देशों पर रजिस्ट्रार डॉ. एमएस दहिया ने एक मार्च को कमेटी गठित करने के आदेश दिए। कमेटी में फिलहाल 9 सदस्य शामिल किए गए हैं।
गैर शिक्षक कर्मचारी संघ के प्रधान इसके आमंत्रित सदस्य होंगे। कमेटी के पास कर्मचारी अपनी व्यक्तिगत समस्या लेकर जा सकते हैं। कमेटी में गैर शिक्षक कर्मचारियों के सभी वर्गों को स्थान दिया गया है। इसमें एएओ सुमेर सिंह, एसडीई एचसी मनचंदा, पीए मनोहर लाल, एआई रोहताश, डब्लूपीओ आशाराम, क्लर्क सत्यवीर सिंह इंस्ट्रक्टर राखी दलाल को कमेटी में शामिल किया गया है।
hin_Deva hin_Deva hin_Deva hin_Deva